এত ভয়াবহ রোগে আক্রান্ত হয়েও ঠিকঠাক চিকিৎসাই হয়নি পঙ্কজের। তাই বাধ্য হয়ে শিকল, তালা-চাবি দিয়ে ছেলেকে ২২ বছর ধরে বাড়ির মধ্যেই বেঁধে রেখেছিলেন তাঁর মা সরোজ রাণা। তাঁদের জীবন যাপন হয় মাত্র ১০০০ টাকায়। এই টাকা প্রতিমাসে প্রতিবন্ধী ভাতা হিসেবে পান পঙ্কজ। যদিও প্রতি মাসে ৮০০ টাকা করে বিধবা ভাতাও পাওয়ার কথা সরোজদেবীর। কিন্তু বিগত কয়েক মাস ধরে সেই টাকাও পাচ্ছেন না তিনি। তাই এখন পঙ্কজ-সহ আরও দুই ছেলের দেখভাল করতে শ্রমিকের কাজ করেন তিনি।